लेख्ने समय यस्तै हुनु पर्छ लेख्नको लागि भनेर मेरो कुनै निश्चित समय छैन । फेरि म अब यस्तो लेख्छु भनेर बसे भने त्यो आधा आधी भएर फ्याकिन्छन । म यहाँनिर तपाईंलाई मेरो वास्तविक कुरा भन्छु । आज म कविता लेख्छु वा एउटा गजल लेख्छु भनेर कापी र कलम लिएर बसी, लेखिएको एउटा पनि कविता छैन, एउटा पनि गजल पूरा गरेको छुइन । तर कुनै एक बिषय लिएर लेख्नुभन्दा पहिले धेरै सोच्ने, धेरै चिन्तन गर्छु यी कार्य म कुनै काम गर्द गर्दै वा बाटो हिड्दै नै हुन्छन । यसरी तयार भएको सचित्र म जुनसुकै भीड कोलहलमा पनि लेख्न सक्छु । अरुले देख्दा भीड हल्लामा पनि सजिलै कलम चलाउन सकेको देखे पनि मेरो तयारी बेग्लै किसिमले भएको हुन्छ । लेख्ने बिषयको बारे भन्नु पर्दा, म निसाशाबादी त्यती धेरै लेख्न चाहन्न । देशप्रेम, आफ्नो जीवन, आफू रहेको जगत, अनि मान्छेको रातो रगत वा मानवता यिनीहरूकै सत्य र तथ्य कुरा नै मेरो लेखाइको बिषय बस्तु हुन आउछन । सत्य कुरा नै लेखाइमा परुन भन्ने चाहन्छु, जस्तै:-
